# เอบีทีวี
เอบีทีวี หรือ บริษัท เอเซีย บรอดคาสติ้ง เทเลวิชั่น จำกัด เป็นธุรกิจเคเบิลทีวี รูปแบบผู้จัดหารายการประเภทต่างๆป้อนส่งเคเบิลทีวีท้องถิ่น (MutiChannels Provider For CATV) บริษัทเป็นผู้ให้บริการ จัดหารายการ (Content Integrator) และส่งรายการโทรทัศน์ ผ่านระบบดาวเทียมในลักษณะเฉพาะกลุ่ม แบบหลายช่อง ในระบบ ซี แบนด์ (Multi-Channel Provider and Satellite Delivery Platform) รายแรกในประเทศ

เดิมจัดตั้งและประกอบธุรกิจ รับ-ส่ง รายการโทรทัศน์เฉพาะกลุ่มภายชื่อบริษัท บรอดแบนด์ มัลติมีเดีย เทคโนโลยี จำกัด เริ่มดำเนิน ธุรกิจมาตั้งแต่ปี พ.ศ. 2546 ต่อมาได้จดทะเบียนจัดตั้งเป็นบริษัทใหม่ภายใต้ชื่อ บริษัท เอเซีย บรอดคาส ติ้ง เทเลวิชั่น จำกัด และได้ประกอบธุรกิจบริการต่อเนื่องมาจนถึงปัจจุบัน 

จากปี 2546  เอบีทีวี เป็นบริษัทแรกที่ริเริ่มประกอบธุรกิจให้ บริการ รับ-ส่ง รายการวีดิทัศน์ (Video Distribution or Channel provider services) ผ่านระบบ ดาวเทียมแบบเฉพาะกลุ่ม หรือเป็นบริษัทแรกที่ทำหน้าที่เป็นสื่อกลางระหว่างผู้ผลิตรายการ (Content Provider) กับผู้ประกอบการเคเบิลทีวี (Cable Operator) ทั่วประเทศ

ปี 2546 ได้เริ่มต้นให้บริการรายการ ข่าวเพียงช่องเดียว ต่อมาในปี 2547 ได้ขยายจำนวนช่องที่ให้บริการเป็น 3 ช่องรายการ ปัจจุบันได้ขยายต่อเนื่องมาเป็น 6 ช่อง ประกอบด้วย ช่องข่าว เนชั่นฯ ช่องวาไรตี้ที่มีภาพยนตร์ไทยในอดีตและความบันเทิงหลายรูปแบบ ช่องภาพยนตร์ต่างประเทศพากย์ไทย ช่องรายการสารคดีศิลปวัฒนธรรม ช่องข่าวท้องถิ่น ช่องพระพุทธศาสนา เนื้อหารายการในแต่ละช่องจะมุ่งประเภทรายการที่มีความหลากหลาย ตรงกับความต้องการของผู้ชมส่วนใหญ่ของประเทศ มีระบบการส่งที่ใช้เทคโนโลยีที่เหมาะ ด้วยราคาที่เป็นธรรมกับผู้รับบริการ 

เอบีทีวีได้ให้บริการ รับ-ส่งรายการ วีดิทัศน์ หรือรายการที่ผลิตขึ้นเผยแพร่ทางสื่อวิทยุโทรทัศน์และเคเบิลทีวี โดยเฉพาะกับผู้ผลิตรายการในประเทศและนำรายการ นั้นส่งให้กับผู้ประกอบการเคเบิลทีวีทั่วประเทศ รวมถึงผู้ประกอบการเคเบิลในต่างประเทศด้วย 

 ช่องสถานี 
MB Channel นำเสนอข่าวเชิงสร้างสรรค์ รับชมได้ที่ช่อง 79 นำเสนอข่าวเชิงสร้างสรรค์ ไม่พาดพิงหรือเอนเอียง รวบรวมสาระความรู้ที่เป็นประโยชน์ และส่งเสริมวัฒนธรรมภูมิปัญญาท้องถิ่น เพื่อส่งเสริมคุณภาพชีวิตให้กับผู้ชมรายการทั่วประเทศ

K-Station รับชมได้ที่ช่อง 80K-Station รับชมได้ที่ช่อง 80 สถานีเกษตร รู้เพื่อรวย เป็นสถานี ที่จะมาเป็นผู้ช่วยเหลือเกษตรกรไทยทางด้านถ่ายทองความรู้ ทางด้านเกษตรผ่านรายการทางสถานีซึ่งมีเป้าหมายให้กลุ่มเกษตรกรผู้มีรายได้น้อย ให้มีรายได้เพิ่มมากขึ้น ไม่น้อยกว่า ปีละ 300,000 บาท ซึ่งจะมาปฏิวัติรูปแบบการทำเกษตรแบบเก่า

Thai Visions Channel รับชมได้ที่ช่อง 81 เป็นช่องที่รวมความสำคัญของเหตุการณ์ ที่เกิดขึ้นในจังหวัดต่างๆ แบบนาทีต่อนาที รวมถึงรายการส่งเสริมวัฒนธรรมการท่องเที่ยวและรายการอื่นๆที่น่าสนใจ

Njoy TV สถานีบันเทิงแห่งประเทศไทย รับชมได้ที่ช่อง 82Njoy TV สถานีบันเทิงแห่งประเทศไทย รับชมได้ที่ช่อง 82
พบกับความสุขของการรับชมทีวีดาวเทียมที่สดใหม่ทุกวัน กับการ Update ข่าวบันเทิง ทุกชั่วโมงก่อนใคร พร้อมด้วยสาระและความบันเทิงครบครัน ตลอด 24 ชม. เต็ม

 ช่องสถานีในอดีต 
Ha tv ช่องรายการตลกซึ่งเป็นตลกทุกคณะโดยส่วนใหญ่เป็นจี้เส้นคอนเสิร์ตของบริษัท เอสทีวิดีโอ จำกัด

TCC ช่องภาพยนตร์ไทยในอดีต ทุกระดับ ที่มีทั้งภาพยนตร์บู๊ , ภาพยนตร์ชีวิต รวมถึงรายการ กีฬา คาราโอเกะ มิวสิกวิดีโอ และรายการที่น่าสนใจอื่น

Nation Biz channel ช่องรายการเศรษฐกิจ แนะนำสินค้า และ รายการข่าวท้องถิ่น

One World Channel ช่องรวมสารคดีจากทุกค่าย นำมาบรรจุในช่องเดียวกัน อาทิ Discovery, National Geographic, Animal Planet, ABC Australia, BBC, CCTV สารคดี ทำลายสถิติโลก, U-Telsat และ JPS จากประเทศเกาหลี

ช่องรายการข่าว Nation Channel นำเสนอภาพเหตุการณ์ข่าวประจำวัน ข่าวสำคัญ ที่น่าสนใจที่เกิดทั่วประเทศ นำมาเล่าข่าวโดยกลุ่มทีมข่าวมืออาชีพ จากเนชั่นกรุ๊ปฯ รวมถึงการวิเคราะห์ข่าวต่างประเทศ พร้อมทั้งนำเสนอข่าวภาคภาษาอังกฤษ ข่าวต้นชั่งโมง และรายการประเภทสาระ ความรู้ ตลอด 24 ชั่วโมง ปัจจุบันนี้ได้ออกอากาศแบบ Global Beam แล้ว

ช่องรายการภาพยนตร์เอเชีย STAR TV ช่องรายการภาพยนตร์จากฝั่งทวีปเอเชีย อาทิ ฮ่องกง ไต้หวัน ญี่ปุ่น เกาหลีใต้ พากย์เสียงภาษาไทย

ช่องรายการภาพยนตร์การ์ตูนและภาพยนตร์  Stream รายการภาพยนตร์การ์ตูน (Cartoon) นำเสนอในช่วงเวลาระหว่าง 05.00 – 20.00 น.กับการ์ตูนทุกค่ายที่เหมาะสำหรับเด็กเล็กจนถึงเด็กโต หลัง 2 ทุ่ม เป็นต้นไปพบกับรายการภาพยนตร์ต่างประเทศเสียงในฟิลม์ (Soundtrack) มีอักษรบรรยายไทยเหมาะสำหรับผู้ต้องการฝึกภาษาอังกฤษและผู้ที่ชื่นชอบความบันเทิงแบบสมจริงติดตามได้ทางช่อง Stream

ช่องรายการไทยเคเบิล เน็ตเวิร์ค TCN (เดิมชื่อ TLC Thailand Local Channel) ช่องข่าวในภูมิภาค ซึ่งรวมเอาความสำคัญของ เหตุการณ์ ความเคลื่อนไหวที่เกิดขึ้นในจังหวัดต่างๆ โดยเครือข่ายเคเบิลทั่วประเทศ แบบนาทีต่อนาที นำเสนอผ่านทางช่องนี้ รวมถึงรายการส่งเสริมวัฒนธรรม ท่องเที่ยวและรายการที่น่าสนใจอื่นๆตลอด 24 ชั่วโมง